**Atskaite par Ādažu pašvaldības policijas paveikto no 28. februāra līdz**

**9. martam**

**Ādažu pašvaldības policijā no 28. februāra līdz 9. martam saņemtas 129 ziņas, kas saistītas ar sabiedriskās kārtības pārkāpumiem, kā arī - saņemti un izskatīti 6 iesniegumi.**

**Ādažu pašvaldības policijas darbinieki aizvadīto divu nedēļu laikā sastādīja 20 administratīvā pārkāpuma protokolus**:

* par dzīvnieku turēšanas, labturības, izmantošanas un pārvadāšanas prasību pārkāpšanu;
* par alkoholisko dzērienu lietošanu un atrašanos alkohola reibumā sabiedriskās vietās;
* par smēķešanu neatļautā vietā;
* par dzīvošanu bez deklarētas dzīvesvietas;
* par gājēju noteikto prasību pārkāpšanu;
* par sīko huligānismu;
* par apzināti nepamatotu speciālo dienestu izsaukšanu.

**Aizvadīto nedēļu laikā Ādažu pašvaldības policijas inspektori noformēja 6 administratīvo pārkāpumu protokolus-paziņojumus** par 326.ceļa zīmes neievērošanu, par ceļu satiksmes 135.5.punkta prasību neievērošanu un par ceļu satiksmes noteikumu 130.punkta prasību neievērošanu.

Kārtējo reizi analizējot aizvadītās nedēļas notikumus nākas secināt, ka visas nelaimes, ģimenes konflikti, strīdi un nesaprašānās ir rezultāts nesamērīgai alkohola lietošanai.

**Ādažu pašvaldības policija atgādina, ka staruji tuvojas pavasaris un arī šogad kūlas dedzinātāji jau sākuši īstenot savas aktivitātes. Kūlas dedzināšana ir administratīvi sodāma rīcība, turklāt kūlas dedzināšana apdraud cilvēku īpašumus, veselību un dzīvību, tādeļ sargāsim viens otru un dabu!**

**Informējam, ka 25.marts ir Komunistiskā genocīda upuru piemiņas diena. Šajā dienā būs jāizkar karogi sēru noformējumā. Minētajā dienā Ādažu pašvaldības policijas darbinieki veiks pastiprinātu kontroli, vai iedzīvotāji ievēro likuma prasības.**

Ādažu pašvaldības policija atgādina, ka ikviens var lūgt pašvaldības policijas palīdzību, ja sastopas ar likumpārkāpumiem visu diennakti zvanot pa tālr.nr. 67997005 vai 27762020. Atgādinām, ka tikai pa šiem diviem tālr. numuriem ir iespēja visu diennakti sazvanīt Ādažu pašvaldības policiju.

***Esiet uzmanīgi, sargiet sevi, savus mīļos un neesiet vienaldzīgi pret Ādažu novadā notiekošajām sabiedriskajām nekārtībām!***

Ādažu pašvaldības policijas priekšnieks O.Feldmanis